CELEX: 32014R0547
Language: hu
Date: 2014-05-15 00:00:00
Title: Az Európai Parlament és a Tanács 547/2014/EU, Euratom rendelete ( 2014. május 15. ) az Unió általános költségvetésére alkalmazandó pénzügyi szabályokról szóló 966/2012/EU, Euratom rendelet módosításáról

29.5.2014   
            
            
               HU
            
            
               Az Európai Unió Hivatalos Lapja
            
            
               L 163/18
            
         AZ EURÓPAI PARLAMENT ÉS A TANÁCS 547/2014/EU, Euratom RENDELETE
   (2014. május 15.)
   az Unió általános költségvetésére alkalmazandó pénzügyi szabályokról szóló 966/2012/EU, Euratom rendelet módosításáról
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 322. cikkére,
   tekintettel az Európai Atomenergia-közösséget létrehozó szerződésre és különösen annak 106a. cikkére,
   tekintettel az Európai Bizottság javaslatára,
   a jogalkotási aktus tervezete nemzeti parlamenteknek való megküldését követően,
   tekintettel a Számvevőszék véleményére (1),
   rendes jogalkotási eljárás keretében (2),
   mivel:
   
               (1)
            
            
               A 966/2012/EU, Euratom európai parlamenti és tanácsi rendeletet (3)2012. október 25-én fogadták el az Európai Parlament, a Tanács és a Bizottság közös nyilatkozatával együtt, amelyben megállapodtak arról, hogy a 2014–2020-as időszakra vonatkozó többéves pénzügyi keretről folytatott tárgyalások eredményének figyelembevétele érdekében felülvizsgálják a rendeletet.
            
         
               (2)
            
            
               Az 1311/2013/EU, Euratom tanácsi rendelet (4) és az 1316/2013/EU európai parlamenti és tanácsi rendelet (5) elfogadását követően, és a közös nyilatkozattal összhangban módosítani kell a 966/2012/EU, Euratom rendeletet a sürgősségisegély-tartalékra, valamint az Európai Hálózatfinanszírozási Eszköz keretében finanszírozott projektekre vonatkozó átviteli szabályok beillesztése érdekében.
            
         
               (3)
            
            
               A sürgősségisegély-tartalék tekintetében a megfelelő előirányzatokat az Unió általános költségvetésének „Tartalékalapok” címébe kell szerepeltetni. A 966/2012/EU, Euratom rendeletet ezért módosítani kell, hogy rendelkezzen a tartalékba helyezett és az n. év végén felhasználatlan előirányzatok n+1. évre való átviteléről.
            
         
               (4)
            
            
               Természetüknél fogva az Európai Hálózatfinanszírozási Eszköz keretében finanszírozott projektek esetében gyakran bonyolult a szerződéskötési eljárás. Ezért az ilyen projektek végrehajtásának kismértékű késése is az éves kötelezettségvállalási előirányzatok megszűnéséhez vezethet, aláásva ezzel a szóban forgó projektek életképességét, azzal együtt pedig a közlekedési, az energia- és a telekommunikációs hálózat és infrastruktúra modernizálására irányuló uniós politikai kötelezettségvállalást. Ezt megelőzendő a 966/2012/EU, Euratom rendeletben lehetővé kell tenni, hogy az Európai Hálózatfinanszírozási Eszköz keretében finanszírozott projektek esetében az egyes költségvetési évek, azaz a 2014-es, a 2015-ös és a 2016-os költségvetési év végéig fel nem használt kötelezettségvállalási előirányzatok átvitelre kerüljenek a következő költségvetési évre. Az átvitelt be kell nyújtani jóváhagyás végett az Európai Parlamenthez és a Tanácshoz.
            
         
               (5)
            
            
               Az 1303/2013/EU európai parlamenti és tanácsi rendelet (6) elfogadását követően módosítani kell a 966/2012/EU, Euratom rendeletet annak biztosítása érdekében, hogy a visszavont előirányzatok újra rendelkezésre álljanak az eredményességi tartalék és a kis- és középvállalkozások (kkv-k) számára nyújtott, felső határ nélküli garanciák és értékpapírosítást célzó pénzügyi eszközök végrehajtása érdekében,
            
         ELFOGADTA EZT A RENDELETET:
   1. cikk
   Módosítások a 966/2012/EU, Euratom rendelethez
   A 966/2012/EU, Euratom rendelet a következőképpen módosul:
   
               1.
            
            
               A 13. cikk a következőképpen módosul:
               
                           a)
                        
                        
                           A (2) bekezdés a következőképpen módosul:
                           
                                       i.
                                    
                                    
                                       a szöveg következő ponttal egészül ki:
                                       
                                                   „c)
                                                
                                                
                                                   a sürgősségisegély-tartalékra vonatkozó kötelezettségvállalási előirányzatoknak megfelelő összegek;”;
                                                
                                             
                                 
                                       ii.
                                    
                                    
                                       a szöveg a következő albekezdéssel egészül ki:
                                       „Az első albekezdés c) pontjában említett összegek csak a következő pénzügyi évre vihetők át.”
                                    
                                 
                     
                           b)
                        
                        
                           A (6) bekezdés helyébe a következő szöveg lép:
                           „(6)   E cikk (2) bekezdése első albekezdésének c) pontjának és a 14. cikknek a sérelme nélkül, a tartalékba helyezett előirányzatok és a személyzeti kiadások előirányzatai nem vihetők át. E cikk alkalmazásában a személyzeti kiadások magukban foglalják az intézmények azon tagjai és személyzete részére járó béreket és juttatásokat, akikre a személyzeti szabályzat alkalmazandó.”
                        
                     
         
               2.
            
            
               A második rész II. címének címe helyébe a következő szöveg lép:
               „II.   CÍM
               
                  STRUKTURÁLIS ALAPOK, KOHÉZIÓS ALAP, EURÓPAI HALÁSZATI ALAP, EURÓPAI MEZŐGAZDASÁGI VIDÉKFEJLESZTÉSI ALAP, A SZABADSÁGON, A BIZTONSÁGON ÉS A JOG ÉRVÉNYESÜLÉSÉN ALAPULÓ TÉRSÉGBEN LÉTREHOZOTT, MEGOSZTOTT IRÁNYÍTÁSSAL IRÁNYÍTOTT ALAPOK ÉS AZ EURÓPAI HÁLÓZATFINANSZÍROZÁSI ESZKÖZ”.
            
         
               3.
            
            
               A 178. cikk a következő bekezdéssel egészül ki:
               „(3)   A visszavont előirányzatokat újból rendelkezésre kell bocsátani a következő esetekben:
               
                           a)
                        
                        
                           a program esetében az előirányzatok visszavonására az 1303/2013/EU európai parlamenti és tanácsi rendelet (7) 20. cikkében létrehozott eredményességi tartalék végrehajtására vonatkozó szabályok alapján került sor;
                        
                     
                           b)
                        
                        
                           az 1303/2013/EU rendelet 39. cikk (2) bekezdése hetedik albekezdésének megfelelően a kkv-k számára létrehozott egyedi pénzügyi eszközhöz kapcsolódó program esetében az előirányzatok visszavonására annak folytán került sor, hogy a tagállam megszüntette részvételét a pénzügyi eszközben.
                        
                     
                  (7)  Az Európai Parlament és a Tanács 1303/2013/EU rendelete (2013. december 17.) az Európai Regionális Fejlesztési Alapra, az Európai Szociális Alapra, a Kohéziós Alapra, az Európai Mezőgazdasági Vidékfejlesztési Alapra és az Európai Tengerügyi és Halászati Alapra vonatkozó közös rendelkezések megállapításáról, valamint az Európai Regionális Fejlesztési Alapra, az Európai Szociális Alapra, a Kohéziós Alapra és az Európai Tengerügyi és Halászati Alapra vonatkozó általános rendelkezések megállapításáról és az 1083/2006/EK tanácsi rendelet hatályon kívül helyezéséről (HL L 347., 2013.12.20., 320. o.).”"
						
            
         
               4.
            
            
               A rendelet a következő cikkel egészül ki:
               „178a. cikk
               Kötelezettségvállalási előirányzatok átvitele az Európai Hálózatfinanszírozási Eszköz esetében
               (1)   A 2014-es, 2015-ös és 2016-os költségvetési év vonatkozásában az európai parlamenti és tanácsi 1316/2013/EU rendelettel (8) létrehozott Európai Hálózatfinanszírozási Eszköz keretében támogatott projektek esetében az adott költségvetési év végén felhasználatlan kötelezettségvállalási előirányzatokat csak a következő költségvetési évre lehet átvinni.
               (2)   A Bizottság az előző költségvetési évből való átvitelre vonatkozó javaslatokat a folyó költségvetési év február 15-éig terjeszti az Európai Parlament és a Tanács elé.
               (3)   Az Európai Parlament és a Tanács – ez utóbbi minősített többséggel eljárva – a folyó költségvetési év március 31-éig minden egyes átviteli javaslat tárgyában határoz.
               (4)   Az átviteli javaslat jóváhagyott, amennyiben a (3) bekezdésben említett határidőig a következők bármelyike megvalósul:
               
                           a)
                        
                        
                           az Európai Parlament és a Tanács jóváhagyja azt;
                        
                     
                           b)
                        
                        
                           az Európai Parlament vagy a Tanács jóváhagyja azt, és a másik intézmény tartózkodik az intézkedéstől;
                        
                     
                           c)
                        
                        
                           mind az Európai Parlament, mind a Tanács tartózkodik az intézkedéstől, vagy egyikük sem hoz a javaslat elutasítására irányuló határozatot.
                        
                     
                  (8)  Az Európai Parlament és a Tanács 2013. december 11-i 1316/2013/EU rendelete az Európai Hálózatfinanszírozási Eszköz létrehozásáról, a 913/2010/EU rendelet módosításáról és a 680/2007/EK és 67/2010/EK rendelet hatályon kívül helyezéséről (HL L 348., 2013.12.20., 129. o.).”"
						
            
         2. cikk
   Hatálybalépés
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. május 15-én.
      
         
            az Európai Parlament részéről
         
         
            az elnök
         
         M. SCHULZ
      
      
         
            a Tanács részéről
         
         
            az elnök
         
         D. KOURKOULAS
      
   
   
      (1)  HL C 4., 2014.1.8., 1. o.
   
      (2)  Az Európai Parlament 2014. április 16-i álláspontja (a Hivatalos Lapban még nem tették közzé) és a Tanács 2014. május 6-i határozata.
   
      (3)  Az Európai Parlament és a Tanács 2012. október 25-i 966/2012/EU, Euratom rendelete az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről (HL L 298., 2012.10.26., 1. o.).
   
      (4)  A Tanács 2013. december 2-i 1311/2013/EU, Euratom rendelete a 2014–2020 közötti időtartamra vonatkozó többéves pénzügyi keret meghatározásáról (HL L 347., 2013.12.20., 884. o.).
   
      (5)  Az Európai Parlament és a Tanács 2013. december 11-i 1316/2013/EU rendelete az Európai Hálózatfinanszírozási Eszköz létrehozásáról, a 913/2010/EU rendelet módosításáról és a 680/2007/EK és 67/2010/EK rendelet hatályon kívül helyezéséről (HL L 348., 2013.12.20., 129. o.).
   
      (6)  Az Európai Parlament és a Tanács 2013. december 17-i 1303/2013/EU rendelete az Európai Regionális Fejlesztési Alapra, az Európai Szociális Alapra, a Kohéziós Alapra, az Európai Mezőgazdasági Vidékfejlesztési Alapra és az Európai Tengerügyi és Halászati Alapra vonatkozó közös rendelkezések megállapításáról, valamint az Európai Regionális Fejlesztési Alapra, az Európai Szociális Alapra, a Kohéziós Alapra és az Európai Tengerügyi és Halászati Alapra vonatkozó általános rendelkezések megállapításáról és az 1083/2006/EK tanácsi rendelet hatályon kívül helyezéséről (HL L 347., 2013.12.20., 320. o.).
   
      Közös nyilatkozat a közös vállalkozások tekintetében a költségvetési rendelet 209. cikkével összhangban, külön-külön adandó felmentvényről
      
                  1.
               
               
                  Az Európai Parlament, a Tanács és a Bizottság megállapodik abban, hogy annak érdekében, hogy a közös vállalkozások élni tudjanak a köz- és magánszféra közötti partnerségi jellegükből fakadóan számukra előnyösebb pénzügyi szabályzat adta lehetőségekkel, ezeket a közös vállalkozásokat a költségvetési rendelet 209. cikke szerint kell létrehozni.
                  Mindazonáltal abban is megállapodnak, hogy:
                  
                              —
                           
                           
                              a közös vállalkozások sajátos jellegére és jelenlegi státuszára való tekintettel, valamint annak érdekében, hogy biztosított legyen a hetedik keretprogram folytonossága, a közös vállalkozások vonatkozásában a Tanács ajánlására az Európai Parlament továbbra is külön-külön adja meg a felmentvényt. Ennek megfelelően a Horizont 2020 keretprogram keretében alapítandó közös vállalkozásokat létrehozó jogi aktusokat ki kell egészíteni a költségvetési rendelet 209. cikkétől való eltérésről szóló külön rendelkezésekkel. Ezek az eltérések tartalmazni fogják a külön-külön megadandó felmentvényre való hivatkozást, valamint tartalmazni fogják a szükségessé váló esetleges további kiigazításokat.
                           
                        
                              —
                           
                           
                              Annak érdekében, hogy a közös vállalkozások azonnal élni tudjanak az új pénzügyi keret által bevezetett egyszerűsítésekkel, hatályba kell lépnie a köz- és magánszféra közötti partnerségekre vonatkozó, a költségvetési rendelet 209. cikke szerinti pénzügyiszabályzat-mintáról szóló, 2013. szeptember 30-i felhatalmazáson alapuló bizottsági rendeletnek.
                           
                        
            
                  2.
               
               
                  Az Európai Parlament és a Tanács tudomásul veszi, hogy a Bizottság:
                  
                              —
                           
                           
                              gondoskodni fog arról, hogy a közös vállalkozások pénzügyi szabályzata tartalmazza a köz- és magánszféra közötti partnerségekre vonatkozó pénzügyiszabályzat-mintától való eltéréseket és ezzel tükrözze, hogy a közös vállalkozásokat létrehozó jogi aktusok a felmentvény külön-külön történő megadására vonatkozó rendelkezéssel egészültek ki;
                           
                        
                              —
                           
                           
                              szándékában áll az, hogy a költségvetési rendelet soron következő felülvizsgálata során megteszi a költségvetési rendelet 209. cikkének és 60. cikke (7) bekezdésének vonatkozó módosítására irányuló javaslatot.